రొనాల్డో
రొనాల్డో లూయిస్ నజారియో డి లిమా (; జననం 18 సెప్టెంబర్ 1976), సాధారణంగా రొనాల్డో గా పిలవబడే వ్యక్తి, బ్రెజిల్ దేశానికి చెందిన ఒక ఫుట్‌బాల్ ఆటగాడు, అతడు ప్రస్తుతం కొరింతియన్స్ జట్టు తరుపున ఆడుతున్నాడు. 1990ల చివరలో మరియు 2000ల ఆరంభాలలో ప్రపంచంలో అత్యధికంగా గోల్స్ సాధించిన వారిలో రొనాల్డో ఒకరు. అతడు యూరోపియన్ ఫుట్‌బాల్ క్రీడాకారుడిగా తన మొదటి బల్లోన్ డి'ఓర్ ను 1997వ సంవత్సరంలో (కేవలం 21 ఏళ్ళ వయసులో) మరియు తిరిగి అదే పురస్కారాన్ని 2002 (26 సంవత్సరాల వయసులో)లో గెలుపొందాడు. అంతేకాకుండా FIFA ఆ సంవత్సరపు క్రీడాకారుడి పురస్కారాన్ని మూడుసార్లు పొందిన ఇద్దరు పురుషులలో, ఫ్రెంచ్ ఫుట్‌బాల్ క్రీడాకారుడు జైన్‌డైన్ జిడేన్‌తో పాటు ఇతడు కూడా ఉన్నాడు.
2007లో ఫ్రాన్సు ఫుట్‌బాల్‌చే అన్ని కాలాలలో అత్యుత్తమమైన పదకొండు మంది ఆరంభ క్రీడాకారులలో ఒకరుగా మరియు FIFA 100లో స్థానాన్ని పొందారు, అత్యుత్తమమైన ఫుట్‌బాల్ క్రీడాకారుల యొక్క జాబితాను అతడి దేశానికే చెందిన పీలేచే పొందుపరచబడింది. 2010లో, అతడు గోల్.కామ్ యొక్క 'దశాబ్దపు క్రీడాకారుడు'గా ఒక ఆన్‌లైన్ ఎన్నికలో 43.63% ఓట్లను పొందిన తరువాత ఎన్నికయ్యాడు మరియు 'టీమ్ ఆఫ్ ది డెకేడ్ (దశాబ్దపు జట్టు)'లో సెంటర్ ఫార్వార్డ్‌గా కూడా స్థానాన్ని పొందారు. ఫిబ్రవరి 23, 2010న, రొనాల్డో తను 2011 సీజన్ తరువాత, క్రీడా జీవితం నుండి విరమిస్తానని ప్రకటించాడు, అదే సమయంలో రెండు సంవత్సరాల పొడిగింపు కొరకు కొరింతియన్స్‌తో ఒప్పందం చేసుకున్నాడు. అతడిని చరిత్రలో అతిగొప్ప క్రీడాకారులలో ఒకడుగా నిపుణులు మరియు అభిమానులు భావించారు.
రొనాల్డో బ్రెజిల్ కొరకు 97 అంతర్జాతీయ ఆటలను ఆడి, మొత్తం 62 గోల్స్‌ సాధించాడు. 1994 మరియు 2002లలో ప్రపంచ కప్‌లను గెలుచుకొన్న బ్రెజిల్ జట్టులో అతడు పాల్గొన్నాడు. 2006 FIFA ప్రపంచ కప్ సమయంలో, రొనాల్డో ప్రపంచ కప్ చరిత్రలో అత్యధిక గోల్స్ సాధించిన క్రీడాకారుడిగా అయ్యాడు, అతడు పదిహేను గోల్స్ సాధించి గతంలో 14 గోల్స్‌తో రికార్డు సాధించిన గెర్డ్ ముల్లెర్‌ను అధిగమించాడు.
1993లో అప్పటికే విజయపథంలో నడుస్తున్న క్రుజీరో క్లబ్‌తో రొనాల్డో తన ఫుట్‍బాల్ వృత్తిగత జీవితాన్ని ప్రారంభించాడు. క్రుజీరోతో ఆడిన మొదటి మరియు ఒకే ఒక సంవత్సరంలో 14 సార్లు పాల్గొని 12 గోల్స్ సాధించడమే కాకుండా, మొదటిసారి కోప డో బ్రెజిల్ ఛాంపియన్ షిప్‌ను సాధించటానికి జట్టును నడిపించాడు. దీనికి పూర్వం, అతడి చిన్ననాటి అభిమాన జట్టు ఫ్లెమింగో అతడిని తిరస్కరించింది, కానీ బ్రెజిలియన్ ప్రపంచ కప్ ప్రముఖుడు జైర్‌జిన్హో, రొనాల్డో శక్తిని గ్రహించి అతడు క్రుజీరోలో చేరటానికి సహాయపడ్డాడు.
రొనాల్డో 1994 ప్రపంచ కప్ తరువాత PSVలో చేరాలని నిశ్చయించుకున్నాడు మరియు 17-ఏళ్ళ-వయసు వాడిగా ఎన్నికైనా అతడు ఆడలేదు. రొనాల్డోను అతడి యూరోపియన్ క్రీడా జీవితాన్ని PSV వద్ద ఆరంభించమని రొమారియో సలహా ఇచ్చాడు; రొమారియో 1988–1993 మధ్యకాలంలో జట్టు మాజీ స్ట్రైకర్‌గా ఉన్నాడు. రొనాల్డో హాలాండ్‌లో జ‌రిగిన అతడి మొదటి సీజన్‌లో 30 లీగ్ గోల్స్ చేశాడు. అతడి రెండవ సీజన్ మోకాలి గాయం కారణంగా అధిక ఆటలు ఆడనందున అతడి ప్రదర్శన పేలవమైపోయింది, కానీ అతడు 13 ఆటలలో 12 గోల్స్ చేసి సగటున ఒక ఆటకి ఒక గోల్‌ను సాధించగలిగాడు. రొనాల్డో 1996లో PSV తరపున ఆడి డచ్ కప్‌ని గెలుచుకొన్నాడు మరియు 1995లో అతడు ఎరెడివిసీ ఉత్తమ స్కోరర్‌గా నిలిచాడు.
PSV వద్ద ఉన్న సమయంలో, రొనాల్డో అందరి దృష్టిని, ముఖ్యంగా ఇంటర్ మిలాన్ మరియు బార్సిలోనాను ఆకర్షించాడు. బార్సిలోనా అతడికి అప్పటిలో ప్రపంచ రికార్డుగా ఉన్న $17 మిలియన్ల మొత్తాన్ని అందివ్వటానికి సంసిద్ధతను కనపరిచింది. 1996–97 సీజన్ సమయంలో, రొనాల్డో బార్కా కొరకు 49 ఆటలు ఆడి 47 గోల్స్ చేశాడు (మొత్తం పోటీలలో), కెటాలన్ పక్షాన్ని UEFA కప్ విన్నర్స్ కప్ గెలుపుకై (అందులో ఇతడు కప్ ఫైనల్‌లోనే విజయాన్ని నిర్ణయించే గోల్‌ను చేశాడు) మరియు కోప డెల్ రేయ్ ఇంకా సూపర్‌కోప డే ఎస్పానా విజయాలకు నడిపించాడు. 1997లో 37 ఆటలు ఆడి 34 గోల్స్ చేసి లా లిగా ఉత్తమ స్కోరర్ పురస్కారాన్ని గెలుచుకొన్నాడు. 2008-09 సీజన్ వరకు, "లా లిగా"లో 30 గోల్స్ కంటే ఎక్కువగా చేసిన చివరి క్రీడాకారుడిగా రొనాల్డో నిలిచాడు. ఇరవై ఏళ్ళ వయసులో 1996లో ఆ సంవత్సర FIFA ప్రపంచ క్రీడాకారుడి పురస్కారాన్ని గెలుచుకొని, అతిచిన్న వయసులో ఈ పురస్కారం గెలిచిన క్రీడాకారుడిగా నమోదయ్యాడు. బల్లోన్ డి ఓర్ పోటీలో ద్వితీయ స్థానంలో నిలిచాడు.
రొనాల్డో ఒప్పందం యొక్క సంప్రదింపులతో సమస్యలు ఉండటంతో రొనాల్డో బార్కాతో ఉన్న సమయం చాలా కొద్దికాలం మాత్రమే. రొనాల్డో అసంతృప్తి ప్రస్ఫుటంగా గోచరించింది మరియు సీజన్ చివరన అతడి ఒప్పందంలో ఉన్న కొనుగోలు నిబంధన ప్రకారం చెల్లించవలసిన మొత్తాన్ని చెల్లించి, ఇంటర్ మిలాన్ అప్పట్లో ప్రపంచ రికార్డుగా £19 మిలియన్ల ఫీజును చెల్లించి తరువాతి సంవత్సరం కొరకు ఒప్పందం కుదుర్చుకుంది. రొనాల్డో విధిగా మాజీ జట్టుకు ప్రతిగా UEFA కప్‌ కొరకు కప్ గెలుపును నిర్ణయించే ఆటలో ఆడాడు, ఇందులో ఫైనల్‌లోనే వారి మూడవ గోల్‌ను చేశాడు.
రొనాల్డో అతడి మొదటి సీజన్లో ఆట యొక్క ఇటలీ శైలిని అలవరుచుకున్నాడు, లీగ్ యొక్క స్కోరింగ్ పట్టికలో రెండవ స్థానంలో నిలిచాడు. రొనాల్డో సంపూర్ణ ఫార్వార్డ్‌గా అభివృద్ధి చెందటం ఆరంభించాడు. అతడు అసిస్ట్‌లను సాధిస్తూ, పెనాల్టీ తీసుకోవటంలో మొదటి ఎంపికగా, ఫ్రీ కిక్కులను తీసుకోవటం మరియు స్కోరు చేయటం చేస్తూ సీజన్ చివరికి జట్టు కెప్టెన్ అయ్యాడు. ఇంటర్‌తో ఉన్న సమయంలో, అతడు అనేక గోల్స్‌ను AC మిలాన్‌కు ప్రతిగా డెర్బీ డెల్లా మడోనినాలో చేశాడు. 1997లో రెండవ సారి అతడు FIFA సంవత్సరపు ఆటగాడి పురస్కారాన్ని సాధించాడు, అదే సంవత్సరంలో బలోన్ డి'ఓర్ స్వీకరించాడు. ఆ తరువాత సంవత్సరం, FIFA ప్రపంచ కప్ తరువాత, అతడు FIFA ఆ సంవత్సరపు ఆటగాడిగా రెండవ స్థానంలో మరియు యూరోపియన్ ఫుట్‌బాల్ క్రీడాకారుడిగా మూడవ స్థానంలో నిలిచాడు. అతడి క్రీడాజీవితంలో ఈ సమయంలో, స్పష్టంగా మరియు విస్తారంగా అతడిని ప్రపంచంలో అత్యుత్తమమైన క్రీడాకారుడిగా పరిగణించేవారు.
నవంబర్ 21, 1999న లెస్సేకు ప్రతిగా ఆడిన సిరీ A ఆటలో రోనాల్డో మోకాలిలో ఒత్తిడిని అనుభవించాడు మరియు మైదానం నుండి బలవంతంగా కుంటుకుంటూ వెళ్ళవలసి వచ్చింది. ఆట తరువాత వైద్యపరీక్షలో అతడు మోకాలులోని స్నాయుబంధనాన్ని పగలకొట్టుకున్నాడని మరియు శస్త్రచికిత్స అవసరం అవుతుందని ధృవీకరించబడింది. ఏప్రిల్ 12, 2000లో అతడు మొదటిసారి తిరిగివచ్చిన సమయంలో, కొప్పా ఇటాలియా ఫైనల్‌లో లాజియోకి ప్రతిగా కేవలం ఏడు నిమిషాలు మాత్రమే ఆడేసరికి, రెండవసారి మోకాలికి గాయం అయ్యింది.
రెండుసార్లు శస్త్ర చికిత్సలు మరియు కోలుకోవడానికి నెలల సమయం తీసుకున్న తరువాత రొనాల్డో, బ్రెజిల్ ఐదవ ప్రపంచ కప్ గెలవటానికి ఆడి 2002 ప్రపంచ కప్‌ను సాధించాడు. తరువాత 2002లో ఆ సంవత్సరపు ప్రపంచ ఆటగాడు పురస్కారాన్ని మూడవసారి సాధించాడు మరియు ఇంటర్ నుంచి రియల్ మాడ్రిడ్‌కు బదిలీ అయ్యాడు. అతడు అక్కడ ఆడుతున్న సమయంలో ఇటలీ పత్రికా రంగంచే అత్యంత గుర్తింపు పొందిన ముద్దుపేరును రొనాల్డో పొందాడు. అతడు ఇంటర్ కొరకు 20వ ఉత్తమమైన ఫుట్‌బాల్ క్రీడాకారుడిగా టైమ్స్ ఆన్‌లైన్ పేర్కొంది మరియు కేవలం అతడి గాయాలు అతడిని మరింత ఉన్నత హోదాను చేరకుండా నిరోధించాయి. "నేరజ్జురి" కొరకు అతడు 99 ఆటలు ఆడి 59 గోల్స్ చేసాడు.
€39 మిలియన్ల కొరకు ఒప్పందం చేసుకున్న తరువాత మొదటిరోజున అతడి జెర్సీ అమ్మకాలు అన్ని రికార్డులను అధిగమించాయి, అతడి చుట్టూ విపరీతమైన మరియు అతిశయోక్తితో కూడిన అభిమానం ఉప్పొంగాయి. అతడికి తగిలిన గాయాల కారణంగా అక్టోబర్ 2002 వరకు ఆడలేకపోయినా, అతడి అభిమానులు మాత్రం అతడి పేరును జపిస్తూనే ఉన్నారు. రియల్ మాడ్రిడ్ కోసం తొలి ఆటలో రొనాల్డో రెండుసార్లు స్కోరు చేసాడు. శాంటియాగో బెర్నబ్యులో అతిపెద్ద అభినందనల జయోత్సవాన్ని స్వీకరించాడు. తిరిగి మళ్ళీ అదేరకమైన అభినందనలను అథ్లెటిక్ బిల్బోతో ఆడిన సీజన్ యొక్క చివరి ఆట‌లో అందుకున్నాడు, ఇందులో రొనాల్డో తన మొదటి సీజన్‌ను 23 గోల్స్‌తో మరియు 2003 లా లిగా ఛాంపియన్‍షిప్‌ను ఆర్జించటంతో ముగించాడు, దీనిని గతంలో బార్సిలోనాతో ఉన్నప్పుడు సాధించలేకపోయాడు. రియల్‌తో ఉన్నప్పుడు అతడు 2002లో ఇంటర్‌కాంటినెంటల్ కప్ మరియు 2003లో స్పానిష్ సూపర్ కప్‌ను గెలిచాడు. రియల్ మాడ్రిడ్ ఛాంపియన్స్ లీగ్ యొక్క రెండవ దశ క్వార్టర్-ఫైనల్‌లో, రొనాల్డో మాంచెస్టర్ యునైటెడ్‌కు ప్రతిగా ఆడిన ఆటలో మూడు గోల్స్ (హ్యాట్రిక్)సాధించి వారిని పోటీ నుంచి నిష్క్రమింపచేశాడు. 03/04 సీజన్ చివరలో రొనాల్డో గాయపడే ముందు వరకూ రియల్ మూడు పోటీలను గెలవటానికి సంసిద్ధంగా ఉంది మరియు వారు కోప డెల్ రే ఫైనల్‌లో ఓటమిని పొందారు, ఛాంపియన్స్ లీగ్ క్వార్టర్-ఫైనల్‌లో నిష్క్రమించారు మరియు లీగ్ తయారీలో ఒడిదుడుకులను ఎదుర్కొన్నారు. ఈ సీజన్‌ను 24 గోల్స్‌తో అతడు ఉత్తమమైన స్కోరర్‌గా ముగించాడు మరియు రియల్ లీగ్ టైటిల్ సాధించటంలో వాలెన్సియాతో ఓడిపోయినప్పటికీ పిచిచీ ట్రోఫీని అందుకున్నాడు. చివరి 16 ఛాంపియన్స్ క్రీడల్లోని మొదటి రౌండులోనే అర్సెనల్, రియల్ మాడ్రిడ్‌ను నిష్క్రమింపచేయటంతో వరుసగా మూడవసారి సీజన్‌లో ట్రోఫి గెలవకుండానే వెడలిపోయింది.రొనాల్డో రియల్ మాడ్రిడ్‌తో ఉన్న కాలంలోనే కొంతమంది ప్రత్యర్థి జట్లు అట్లేటికో మాడ్రిడ్ మరియు బార్సిలోనాలకు చెందిన అతిపెద్ద ప్రత్యర్థులకు ప్రతిగా స్కోరును చేశాడు. 2006లో రూడ్ వాన్ నిస్లేరూయ్‌ను పొందిన తరువాత, అతడి గాయాలు మరియు బరువు కారణాలవల్ల మేనేజర్ ఫాబియో కాపెల్లో ప్రతికూలతకు లోనయ్యాడు.
18 జనవరి 2007లో 7.5 మిలియన్ల యూరోల కొరకు AC మిలాన్‌లో చేరటానికి రొనాల్డో ఒప్పందం కుదుర్చుకున్నట్లు తెలిసింది. రియల్ మాడ్రిడ్‌ అతడి బదిలీకి అంగీకరించనందున మరియు దానితో చేసుకున్న ఒప్పందం ప్రకారం మిగిలిన కాలానికి రొనాల్డో బలవంతంగా డబ్బు చెల్లించవలసిన పరిస్థితి వచ్చింది, కాని AC మిలాన్ అంత పెద్ద మొత్తంలో చెల్లించటానికి ఒప్పుకోలేదు. రోమాకి ప్రతిగా AC మిలాన్‌ ఆడుతున్న కప్ నిర్ణయించే ఆటను చూడటానికి రొనాల్డో జనవరి 25 గురువారంనాడు ఆకాశమార్గాన మాడ్రిడ్ నుంచి మిలాన్ వెళ్ళాడు. క్లబ్ యొక్క వెబ్ సైటు వివరాల ప్రకారం రొనాల్డో చికిత్స కోసం మిలాన్ వెళ్ళాడని మరియు అతడి AC మిలాన్ బదిలీ గురించి రియల్ మాడ్రిడ్ ఆఫీసర్లను సోమవారం కలిసి చర్చించి నిర్ణయం తీసుకోవటానికి వెళ్ళాడని తెలపబడింది. జనవరి 26న క్లబ్ వైద్యుల పర్యవేక్షణలో రొనాల్డో వైద్య పరీక్షలన్నింటినీ మిలానెల్లో శిక్షణా కేంద్రంలో ముగించుకున్నాడు మరియు బదిలీ జనవరి 30నాటికల్లా అయిపోయింది మరియు జట్టులో 99వ సంఖ్యను దక్కించుకొన్నాడు. 11 ఫిబ్రవరి 2007న ప్రత్యామ్నాయ ఆటగాడుగా లివోర్నో మీద 2-1 విజయం సాధించిన ఆటలో తొలిసారి ఆడాడు. తరువాత ఆటను 17 ఫిబ్రవరి 2007 నాడు సియేనాలో మొదటిసారి AC మిలాన్ తరుపున ఆడుతూ 4-3 స్కోరుతో ఉత్కంఠంగా గెలిచిన ఆటలో రొనాల్డో రెండు గోల్స్ చేసి మూడవ గోల్ చేయడంలో సహాయపడ్డాడు. మొదటి సీజన్లో రొనాల్డో 14 ఆటలు ఆడి 7 గోల్స్ సాధించాడు.
అతడు AC మిలాన్‌కు బదిలీ అయినతరువాత, రొనాల్డో మిలాన్ డెర్బిలోని ఇంటర్ మిలాన్ మరియు AC మిలాన్ రెంటింటిలోనూ ఆడిన అతికొద్ది మంది ఆటగాళ్ళ జాబితాలో మరియు డెర్బీ ఆటలో ఇరువర్గాలలోనూ స్కోరును సాధించిన ఇద్డరిలో ఒకరుగా ఉన్నాడు, (98/99 సీజన్‌లో ఇంటర్ కొరకు మరియు 06/07 సీజన్‌లో మిలాన్ కొరకు), రెండవ ఆటగాడు జ్లతాన్ ఇబ్రహిమోవిక్. శత్రువులుగా వున్న రియల్ మాడ్రిడ్ మరియు బార్సిలోనా రెండింటికీ ఆడిన కొద్దిమంది ఆటగాళ్ళలో రొనాల్డో కూడా ఒకరు. అయినప్పటికీ, రొనాల్డోను శత్రుత్వం కలిగి ఉన్న క్లబ్‌ల మధ్య నేరుగా బదిలీ చేయలేదు. మరల మరల తలెత్తుతున్న ఆరోగ్య మరియు బరువు సమస్యల కారణంగా రొనాల్డో అతడి సింగిల్ సీజన్‌లో కేవలం 300 నిమిషాల కంటే కాస్త ఎక్కువగా మాత్రమే ఆడగలిగాడు. 2007/2008 సీజన్‌లో లెస్సేకి ప్రతిగా చేసిన గోల్‌తో పాటు, సామ్ శిరోలో నెపోలీకి ప్రతిగా ఆడినప్పుడు 5-2 విజయం లభించటంతో రొనాల్డో భావోద్వేగానికి లోనయ్యాడు. AC మిలాన్‌లో అత్యధికంగా వారి దాడికి "కా-పా-రో"గా కీర్తించబడే ముగ్గరు ఆటగాళ్ళు కాకా, అలెగ్జాండ్రే పాటో మరియు రొనాల్డో కలసి మొదటిసారి ఆడారు. AC మిలాన్ తరపున మొత్తం 20 ఆటలు ఆడి అతడు 9 గోల్స్ చేసాడు.
గత దశాబ్దంలో గొప్ప విజయాలను సాధించినప్పటికీ, రొనాల్డో తన క్లబ్ జీవితంలో UEFA ఛాంపియన్స్ లీగ్‌ని సాధించలేక పోయాడు. 2006-07 సీజన్‌లో, మిలాన్ 2006-07 టైటిల్ సాధించినప్పటికీ కూడా రొనాల్డో మాడ్రిడ్‌తో కప్-టైడ్ ఆటలో ఆడటానికి అనర్హుడయ్యాడు. 2003లో సెమీ ఫైనల్స్‌లో అతడు రియల్ మాడ్రిడ్‌లో ఆడినప్పుడు, వారు జువెంటాస్ చేతిలో ఓడిపోయారు.
13 ఫిబ్రవరి 2008న, AC మిలాన్ లివోర్నోతో ఆడిన ఆట 1-1తో డ్రాగా ముగిసింది, తీవ్రమైన సీజన్-ముగింపు ఆటలో మోకాలి గాయంతో ముగిసింది మరియు అతడిని వైద్య చికిత్స కోసం ఆసుపత్రికి తరలించారు. రొనాల్డో తన ఎడమ మోకాలి యొక్క మోకాలిచిప్ప స్నాయువును పగలకొట్టుకున్నాడని ఆట ముగిసిన తరువాత AC మిలాన్ ధృవీకరించింది. ఈ విధమైన గాయం అతడికి మూడవసారి సంభవించింది, గతంలో 1998 మరియు 2000లో కుడి మోకాలికి రెండుసార్లు గాయమైంది. సీజన్ చివరలో అతడితో కుదుర్చుకున్న ఒప్పందం ముగిసిపోయి తిరిగి కుదుర్చుకోనందున అతడు మిలాన్ నుండి విడుదలయ్యాడు.
మోకాలి చికిత్స నుండి కోలుకుంటున్న సమయంలో రొనాల్డో ఫ్లెమింగోతో శిక్షణ పొందాడు మరియు ఆ క్లబ్ డైరక్టర్ల సంఘం అతడిని తమ క్లబ్‌లో చేర్చుకోటానికి సిద్ధంగా ఉన్నట్టు తెలిపారు. అయినప్పటికీ రొనాల్డో 9 డిసెంబరున ఫ్లెమింగో లీగ్ ప్రత్యర్థి అయిన కొరింతియన్స్‌తో ఒక సంవత్సరం కొరకు ఒప్పందం కుదుర్చుకున్నాడు. ఫ్లెమింగో అంటే తనకిష్టమని మరియు ఆ క్లబ్‌ను రక్షిస్తానని తనకు తానుగా బహిరంగ వాగ్ధానం చేసిన తరువాత, ఫ్లెమింగోను కాదని కొరింతియన్స్‌ను ఎంచుకోవటంతో ఈ ప్రకటన బ్రెజిలియన్ పత్రికారంగంలో అత్యంత ప్రాముఖ్యాన్ని సంతరించుకుంది.
కొరింతియన్స్ తరపున తన మొదటి ఆటను రొనాల్డో 4 మార్చి 2009లో ఆడాడు, ఈ కోప డో బ్రెసిల్ ఆటను ఇటుంబియారాకి ప్రతిగా ఎస్టాడియో జుసెలీనో కుబిట్‌స్చెక్ వద్ద ఆడినప్పుడు ఇతడు జార్జ్ హెన్రిక్ బదులుగా ఆడాడు. కొరింతియన్స్ కొరకు రొనాల్డో మొదటి గోల్‌ను మార్చి 8 2009న పాల్మిరాస్‌కు ప్రతిగా కాంపియోనాటో పాలిస్టా ఆటలో సాధించాడు. 14 ఆటలలో 10 గోల్స్ చేసి కాంపియోనాటో పాలిస్తాను గెలవటానికి కొరింతియన్స్‌కు సహకరించాడు.
మొత్తంగా 4–2స్కోరుతో ఇంటర్నేషియోనల్ ను ఓడించటానికి రొనాల్డో సహాయపడటంతో క్లబ్ దానియొక్క మూడవ బ్రెజిల్ కప్‌ను గెలుచుకుంది (అతడి క్రీడాజీవితంలో రెండవది), తద్వారా కోప లిబెర్టడోర్స్ 2010లో స్థానాన్ని పొందింది. గోయియాస్‌కు ప్రతిగా ఆడడానికి అతడు సెప్టెంబర్ 20న తిరిగి వచ్చాడు. 27 సెప్టంబర్ 2009 నాడు, కొరింతియన్స్ తరపున సావో పాలోకి ప్రతిగా ఆడి అతడు స్కోరు చేసిన ఆటలో, 1-1 స్కోరు చేయడంతో డ్రాగా ముగిసింది.
అతడు బ్రెజిలియన్ సిరీ A 2009ను 20 ఆటలలో 12 గోల్స్‌తో ముగించాడు.
ఫిబ్రవరి 2010లో, కొరింతియన్స్‌తో ఒప్పందం పొడిగింపు కొరకు రొనాల్డో సంతకాలను చేశాడు, దీనిద్వారా క్లబ్ అతడిని 2011 దాకా కలిగి ఉంటుంది మరియు తరువాత అతడు విరమణ తీసుకుంటాడు.
1994లో బ్రెజిల్ తరపున అర్జంటీనాకి ప్రతిగా రెసిఫీలో స్నేహపూరితంగా ఆడిన ఆటతో రొనాల్డో తన అంతర్జాతీయ వృత్తిని ప్రారంభించాడు. 17 ఏళ్ళ వయసులో అమెరికా సంయుక్త రాష్ట్రాల్లో జరిగే 1994 FIFA ప్రపంచ కప్‌కి అతడు వెళ్ళాడు, కానీ ఆడలేదు. తనకన్నా ముందుగా జట్టు-సభ్యుడుగా పోటీలో ఉన్న రొనాల్డో రోడ్రిగ్స్ డి జీసస్‌ని కూడా రొనాల్డో అని పిలుస్తున్నందువల్ల మరియు రొనాల్డావో ("పెద్ద రొనాల్డో" అని) అనే మారుపేరును పెట్టినందువల్ల, ఇతనిని రొనాల్డినో (అంటే పోర్చుగీస్‌లో "చిన్న రొనాల్డో" అని) అని పిలిచేవారు. 1999లో అతడు బ్రెజిల్ ముఖ్య జాతీయ జట్టులో చేరినప్పుడు ఇంకో బ్రెజిల్ ఆటగాడు రొనాల్డో డి ఆసిస్ మొరీరాను రొనాల్డినోగా పిలిచేవారు, తరువాత అతడిని రొనాల్డినో గౌచో అని పిలిచారు.
తన కంటే రెండేళ్ళు పెద్దవాడైన రొనాల్డో గుయరో సెంటర్ బ్యాక్ వద్ద తన జట్టు ఆటగాళ్ళలో ఒకడుగా ఉన్నందున అట్లాంటాలో జరిగిన 1996 ఒలింపిక్ ఆటల్లో రొనాల్డో, "రొనాల్డినో" పేరుతో ఉన్న షర్టును ధరించి ఆడాడు. అట్లాంటాలో ఆడి బ్రెజిల్ కంచు పతకాన్ని సాధించింది.
1996 మరియు 1997 సంవత్సరపు FIFA ప్రపంచ ఆటగాడుగా ఓట్లు సాధించి, 1998 FIFA ప్రపంచ కప్‌లో నాలుగు గోల్స్ మరియు మూడు అసిస్ట్‌లను చేశాడు. ఫైనల్‌కి ముందు రాత్రి అతడు మూర్ఛరోగంతో బాధపడ్డాడు. రొనాల్డో మొదట్లో ఆటకు ముందు స్టార్టింగ్ లైనప్ నుంచి 72 నిమిషాలు తొలగించబడ్డాడు, కాని అతడు అభ్యర్థించిన తరువాత కోచ్ మారియో జాగాల్లో అతడిని యథా స్థితిలో ఉంచారు. రొనాల్డో బాగా ఆడ లేదు, అంతే కాకుండా ఫ్రెంచ్ గోల్ కీపర్ ఫబీన్ బార్తెజ్‌తో గొడవ పడినప్పుడు గాయపడ్డాడు. ఫైనల్‌లో బ్రెజిల్ నిర్వాహక జట్టు ఫ్రాన్సుతో 3-0తో ఓడిపోయింది.
బర్మింఘం విశ్వ విద్యాలయంలో నాడీమండలశాస్త్ర పండితుడైన ఆడ్రియన్ విలియమ్స్, రొనాల్డోకి పడిన కుట్ల కారణంగా అతడు బాధ పడి వుండి ఉండచ్చు,అందుకే అతడు ఆడి ఉండకూడదు, ఒకవేళ అది అతడి "మొదటి ఫిట్ అయుంటే 24 గంటల లోపుగానే మంచి ఫలితం కనబరచుండాలి, వేరే దారి లేదన్నారు".
2002 FIFA ప్రపంచ కప్ సమయంలో రొనాల్డో మళ్లీ జాతీయ జట్టుకు వారి ఐదవ ఛాంపియన్‍షిప్ రికార్డు కొరకు నేతృత్వం వహించాడు మరియు ఎనిమిది గోల్స్ చేసి అత్యధిక స్కోరుని చేసిన క్రీడాకారుడిగా గోల్డెన్ షూని పొందాడు, పోటీలో అత్యంత విలువైన ఆటగాడిగా గోల్డెన్ బాల్ కొరకు ద్వితీయ స్థానంలో నిలిచాడు. ఇంగ్లాండ్‌కు ప్రతిగా జరిగిన క్వార్టర్ ఫైనల్స్‌లో తప్ప, పోటీలోని ప్రతి ప్రత్యర్థి మీద ఇతడు స్కోరును సాధించాడు. ఫైనల్‌లో జర్మనీకి ప్రతిగా ఆడినప్పుడు అందరి కరతాళ ధ్వనులతో రొనాల్డో 11వ మరియు 12వ గోల్స్ చేసి బ్రెజిల్ ఆటగాడైన పీలే యొక్క 12 క్రీడాజీవిత ప్రపంచ కప్ గోల్స్ రికార్డును సమానం చేశాడు.
2 జూన్ 2004న, రొనాల్డో బ్రెజిల్ కొరకు పెనాల్టీలలో ఒక అసాధారణమైన హాట్-ట్రిక్‌ను ముఖ్య-ప్రత్యర్థి జట్టు అర్జంటీనా మీద 2006 ప్రపంచ కప్ అర్హత ఆటలో సాధించాడు.
2006 FIFA ప్రపంచ కప్‌లో, బ్రెజిల్ క్రొయేషియాతో మరియు ఆస్ట్రేలియాతో వరుసగా మొదటి రెండు గ్రూప్ ఆటలలో విజయాలు సాధించినప్పటికీ, రొనాల్డో తన అధిక బరువు మరియు నిదానం వల్ల అనేకసార్లు అపహాస్యానికి గురైయ్యాడు. రొనాల్డో స్థానాన్ని మార్చాలని వ్యాఖ్యలు వస్తున్నప్పటికీ, శిక్షకుడు కార్లోస్ ఆల్బెర్టో పరీరా అతడిని స్టార్టింగ్ లైనప్‌లోనే ఉంచాడు. మూడవ ఆటలో జపాన్‌కు ప్రతిగా చేసిన రెండు గోల్స్‌తో మూడు వివిధ FIFA ప్రపంచ కప్‌లలో స్కోరు చేసిన 20వ ఆటగాడు అయ్యాడు మరియు ప్రపంచ కప్ ఫైనల్స్‌లో అప్పటిదాకా 14 గోల్స్‌తో గెర్డ్ ముల్లెర్ సాధించిన రికార్డును (రొనాల్డో ఫ్రాన్సు 98, కొరియా/జపాన్ 2002 మరియు జర్మనీ 2006లో స్కోరు చేశాడు) సమానం చేశాడు మరియు తరువాత ముల్లెర్ యొక్క రికార్డును ఘనాకు ప్రతిగా ఆడిన 16 వ ఆటలో 15వ ప్రపంచ కప్ గోల్ చేసి అధిగమించాడు. అతితక్కువగా ప్రాముఖ్యం చెందిన మైలురాయిని కూడా సమానం చేశాడు: 2006 ప్రపంచ కప్‌లో తన మూడవ గోల్‌తో మూడు ప్రపంచ కప్ ఆటల్లో జార్జన్ క్లిన్స్‌మాన్ తరువాత ప్రతి దానిలో కనీసం మూడు గోల్స్ చేసిన రెండవ క్రీడాకారుడుగా రొనాల్డో నిలిచాడు. క్వార్టర్ ఫైనల్స్‌లో ఫ్రాన్సుతో ఆడిన ఆటలో 1-0 స్కోరుతో ఓటమిపాలై బ్రెజిల్ నిష్క్రమించింది. ఏదిఏమైనప్పటికీ, మూడు ప్రపంచ కప్ ఫైనల్స్‌లో కనీసం మూడు గోల్స్ చేసిన రొనాల్డో మరియు క్లిన్స్‌మాన్ యొక్క రికార్డును క్లిన్స్ మాన్ యొక్క తోటి జర్మన్ క్రీడాకారుడు మిరోస్లావ్ క్లోస్ సమానం చేసి అధిగమించారు, ఇతడు 2002 మరియు 2006 ఫైనల్స్‌లో ఐదు మరియు 2010 పోటీలో నాలుగు చేసి ప్రస్తుతం మూడు పోటీలలో కనీసం నాలుగు గోల్స్ చేసిన రికార్డును కలిగి ఉన్నారు.
45||30||8||3||21||13||113||79
46||42||4||3||7||9||57||54
164||117||18||13||44||21||226||151
88||58||9||3||22||7||119||68
343||247||39||22||94||50||515||352
లో కాంపియనాటో మినీరో 1994 18 ఆటలు మరియు 22 గోల్స్ ఉన్నాయి.
లో కాంపియోనాటో పాలిస్టా 2009 యొక్క 10 ఆటలు 8 గోల్స్ ఉన్నాయి.
లో కాంపియోనాటో పాలిస్టా 2010 యొక్క 9 ఆటలు మరియు 3 గోల్స్ ఉన్నాయి.
లో కాంపియోనాటో పాలిస్టా 2011 యొక్క 2 ఆటలు ఉన్నాయి.
!Total||97||62
[142] క్రూజీరోబార్సిలోనా
రియల్ మాడ్రిడ్
కోరింథియన్స్ 
నీలో నజారియో డే లిమా సీనియర్ మరియు సోనియా డాస్ సంటోస్ బరాటా యొక్క మూడవ సంతానం రొనాల్డో, ఇతడికి నెలియో జూనియర్ అనే సోదరుడు ఉన్నాడు.
1997లో రొనాల్డో బ్రెజిలియన్ మోడల్ మరియు నటి సుసానా వెర్నర్‌ను బ్రెజిల్ టెలివిజన్ ధారావాహిక "మల్హాకా" మూడు భాగాలలో కలిసి నటించినప్పుడు కలుసుకున్నారు. వారిరువురూ వివాహం చేసుకోకపోయినప్పటికీ, 1999 ఆరంభంవరకు దీర్ఘకాల సహజీవన సంబంధంతో మిలాన్‌లో కలిసి నివసించారు.
ఏప్రిల్ 1999లో, రొనాల్డో మహిళా బ్రెజిలియన్ ఫుట్‌బాల్ క్రీడాకారిణి మిలేన్ డొమినిక్స్ ను వివాహం చేసుకున్నారు, ఆ సమయంలో ఈ దంపతుల మొదటి సంతానమైన రొనాల్డ్‌ను గర్భంలో కలిగి ఉంది. ఆ వివాహబంధం నాలుగేళ్ళకే ముగిసిపోయింది. వారిరువురికీ రోనాల్డ్ అనే కుమారుడు ఉన్నాడు (మిలాన్‌లో ఏప్రిల్ 6, 2000న జన్మించాడు). 2005లో రొనాల్డో బ్రెజిల్ మోడల్ మరియు MTV VJ దనీలా సికారేల్లితో వివాహానికి నిశ్చితార్థం చేసుకున్నాడు, ఈమె గర్భం దాల్చినప్పటికీ గర్భస్రావంతో బాధపడవలసి వచ్చింది; చాలా విలాసవంతంగా చటియ డే చాంటిలీలో జరిగిన ఆ వివాహం మూడు నెలలకే అంతమైపోయింది. ఆ వివాహానికి 700,000 యూరోలను (896,000పౌండ్లు) వెచ్చించారని అంచనావేయబడింది. బ్రెజిల్ సూపర్‌మోడల్ రైకా ఒలివీరాతో రొనాల్డోకు ఉన్న సంబంధం కూడా డిసెంబర్ 2006లో ముగిసిపోయింది.
ఏప్రిల్ 2008లో, రియో డి జనీరో నగరంలోని నైట్ క్లబ్‌లో కలసిన పరలింగ వేషధారణతో ఉన్న ముగ్గురు వేశ్యల కుంభకోణంలో రొనాల్డో చిక్కుకున్నాడు. వాళ్ళు మగవాళ్ళని తెలుసుకున్నాక, వారు వదిలివెళ్ళిపోవటానికి రొనాల్డో వాళ్ళకి $600 ఇవ్వటానికి ప్రయత్నిచాడు.
ఏది ఏమైనప్పటికీ,ఆ ముగ్గిరిలో ఒకడైన ఆండ్రే లూయిస్ రిబీరో ఆల్బర్టీన్ ("ఆండ్రియా ఆల్బర్టీన్"గా అందరికీ సుపరిచితం) $30,000లు డిమాండ్ చేసి ప్రసార మాధ్యమాల ముందు ఈ విషయాన్ని వెల్లడి చేశాడు. అక్కడ స్థానిక ముఖ్య పోలీసు అధికారి సమాచారం ప్రకారం,"[రొనాల్డో] పత్రికల వాళ్ళకి తెలియకుండా బయటికి వెళ్లి సంతోషంగా గడపాలని చాలా ఉత్సాహభరితంగా ఉన్నారు. రొనాల్డో మాట్లాడుతూ అతడు మానసికంగా స్థిరంగా లేడని మరియు ఇటీవలనే అతడికి జరిగిన శస్త్రచికిత్స కారణంగా మానసికమైన సమస్యలను కలిగి ఉన్నట్టు తెలిపాడు. కానీ అతడు ఏ నేరం చేయలేదు, అతడి చర్యను గరిష్టంగా అవినీతిగానే అభివర్ణించవచ్చు. ఈ వ్యభిచార కుంభకోణం జరిగిన వెనువెంటనే మారియా బీట్రిజ్ ఆంటోనీతో రొనాల్డో నిశ్చితార్థం రద్దయ్యి కొద్ది కాలం తరువాత మళ్ళీ జరిగింది. 24 డిసెంబర్ 2008 నాడు మారియా బీట్రిజ్ ఆంటోనీ, రియో డి జనీరోలో ఈ దంపతుల మొదటి కుమార్తె మారియా సోఫియాకు జన్మనిచ్చారు. ఏప్రిల్ 2009లో సావో పాలో లోని నూతన పెంట్ హౌస్‌లోకి కుటుంబ సమేతంగా నివాసాన్ని మార్చుకొన్నారు. ఏప్రిల్ 6, 2010లో, మారియా బీట్రిజ్ ఆంటోనీ వారి రెండవ కుమార్తెకు జన్మనిచ్చారు. సావో పాలోలో జన్మించిన ఈ పాపకు మారియా అలైస్ అని పేరు పెట్టారు. యాధృచ్ఛికంగా మారియా ఆలిస్, తన అన్న రొనాల్డ్ జన్మించిన సరిగ్గా 10 సంవత్సరాల తరువాత జన్మించింది. డిసెంబర్ 2010లో, రొనాల్డో మరియు అతడి కుటుంబం సావో పాలోలోని నూతన భవంతిలోకి మారారు. డిసెంబర్‌లో, రొనాల్డో పేరంటల్ పరీక్షను చేయించుకున్నాడు మరియు అలెగ్జాండర్ అనే పేరును పెట్టబోతున్న కుమారుడు పుట్టబోతున్నాడనే విషయం ధృవీకరించబడింది (ఏప్రిల్ 2005). రొనాల్డో మొదటిసారి 2002లో టోక్యో వెళ్ళినప్పుడు హాటల్‌లో సేవకురాలిగా ఉన్న బ్రెజిలియన్ మిచెలె ఉమేజుతో ఉన్న పరిచయం వల్ల, వారిరువురు మధ్య ఏర్పడిన సంబంధం కారణంగా ఈ పిల్లవాడు జన్మించాడు. నాలుగవ సంతానం ధృవీకరణం అయిన తరువాత, ఈ క్రీడాకారుడు నలుగురు పిల్లలు చాలని ప్రకటించాడు మరియు "కర్మాగారాన్ని మూసివేశాడు". డిసెంబర్ 26, 2010న, అతడి కుటుంబ నియంత్రణ శస్త్రచికిత్సను చేయించుకున్నట్టు వెల్లడిచేశాడు.
2005 నుండి, A1 టీమ్ బ్రెజిల్‌కి మోటార్ క్రీడల్లో ఆరితేరిన వాడైన ఎమర్సన్ ఫిట్టిపల్డితో కలిసి సహ-యజమానిగా ఉన్నాడు.